Με την ιδιαίτερη ονομασία **Ζαβιτζάβα** (*Zavijava*) είναι γνωστός ο αστέρας β (βήτα) του αστερισμού Παρθένου, ο **β Παρθένου** (διεθνώς *Beta Virginis*, συντομογρ. *β Vir*). Το φαινόμενο μέγεθος του Ζαβιτζάβα είναι +3,60, κάτι που το καθιστά τον πέμπτο φωτεινότερο αστέρα της Παρθένου. Απέχει από τη Γη 35,65 έτη φωτός Η θέση του μόλις 41 λεπτά της μοίρας βορείως της εκλειπτικής σημαίνει ότι υφίσταται επιπροσθήσεις από τη Σελήνη και (σπανίως) από πλανήτες. Ο β Παρθένου ωστόσο εμφανίζει σχετικώς μεγάλη ιδία κίνηση, 0,7881 δευτερόλεπτο της μοίρας ανά έτος προς τα ανατολικά-νοτιοανατολικά, οπότε σε λίγους αιώνες η θέση του στην ουράνια σφαίρα θα έχει μετατοπισθεί σημαντικά.

Αστροφυσικά δεδομένα
--------------------

Ο β Παρθένου είναι νάνος αστέρας της Κύριας ακολουθίας με φασματικό τύπο F9 V. Ο τύπος αυτός αντιστοιχεί σε κιτρινόλευκο αστέρα, και ο συγκεκριμένος έχει δείκτη χρώματος (B−V) του φωτός του ίσο με +0,553, που αντιστοιχεί σε επιφανειακή ή ενεργό θερμοκρασία 6.132 ± 26 K. Σε συνδυασμό με τη διάμετρό του, που εκτιμάται ως 68% μεγαλύτερη από εκείνη του Ήλιου, αυτή η θερμοκρασία τού δίνει απόλυτη λαμπρότητα (φωτιστική ισχύ) 3,6 φορές μεγαλύτερη της λαμπρότητας του Ήλιου. Η λαμπρότητα αυτή αντιστοιχεί σε απόλυτο μέγεθος ίσο με +3,41. Στον β Vir έχουν ανιχνευθεί με ανάλυση του φωτός του ταλαντώσεις παρόμοιες με τις ηλιακές, γεγoνός που επιτρέπει την αναπαράσταση της εσωτερικής δομής του με μεγαλύτερη λεπτομέρεια. Η ηλικία του β Παρθένου εκτιμάται σε 2,9 δισεκατομμύρια έτη, οπότε πρέπει να πλησιάζει προς το τέλος της ζωής του στην Κύρια ακολουθία, καθώς έχει περίπου 41% μεγαλύτερη μάζα από τον Ήλιο. Η μεταλλικότητά του είναι λίγο μεγαλύτερη της ηλιακής, με [Fe/H] = +0,20. 

Εκτός από τη σημαντική του μεταλλικότητα, η μικρή ταχύτητα περιστροφής του αστέρα περί τον άξονά του, με ελάχιστη τιμή 4,3 χιλιόμετρα ανά δευτερόλεπτο, σημαίνει ότι θα μπορούσε κάλλιστα να έχει πλανήτες. Σύμφωνα με τους Nelson & Angel (1998) ο β Παρθένου θα μπορούσε να διαθέτει πλανητικό σύστημα με δύο ή τρεις γιγάντιους πλανήτες σε μεγάλες τροχιές γύρω του, με άνω όρια μάζας 1,9, 5 και 23 μάζες Δία και υποθετικές περιόδους περιφοράς 15, 25 και 50 γήινα έτη αντιστοίχως. Επίσης, οι Campbell κ.ά. εξήγαγαν εμμέσως ως πόρισμα την ύπαρξη πλανητικών σωμάτων ή ακόμα και φαιών νάνων περί τον β Παρθένου. Ωστόσο πιο πρόσφατες έρευνες δεν έχουν κατορθώσει να ανιχνεύσουν οποιοδήποτε υποαστρικό σώμα γύρω από τον αστέρα. Μια ομάδα στο Αστεροσκοπείο Μακντόναλντ έθεσε όρια για την παρουσία ενός ή περισσότερων πλανητών: μάζες μεταξύ 0,16 και 4,2 μάζες Δία και μέσο διαχωρισμό από τον αστέρα μεταξύ 0,05 και 5,2 αστρονομικές μονάδες.

Ο β Παρθένου απομακρύνεται από τη Γη (και γενικότερα από το Ηλιακό Σύστημα) με ταχύτητα 4,1 χιλιόμετρα ανά δευτερόλεπτο, δηλαδή περίπου 14.800 χιλιόμετρα την ώρα (ακτινική ταχύτητα).

Ονομασίες
---------

Ο β Παρθένου έφερε τις παραδοσιακές ονομασίες *Zavijava* (απαντώμενη και με τις γραφές *Zavijah*, *Zavyava* και *Zawijah*) και **Αλαράφ** (*Alaraph*). προέρχεται από την αραβική φράση زاوية العواء = *zāwiyat al-cawwa*, που σημαίνει «γωνία του [σκύλου] που γαβγίζει». Το 2016 η Διεθνής Αστρονομική Ένωση (IAU) όρισε μια «Ομάδα Εργασίας επί των ονομασιών αστέρων» (*Working Group on Star Names*, WGSN) προκειμένου να αποδεχθεί ως επίσημες, να προτυποποιήσει και να καταλογογραφήσει τις παραδοσιακές ιδιαίτερες ονομασίες για αστέρες. H WGSN ενέκρινε την ονομασία «Ζαβιτζάβα» με την απόδοση *Zavijava* στο λατινικό αλφάβητο για τον β Παρθένου στις 21 Αυγούστου 2016 και αναφέρεται πλέον με αυτή στον Κατάλογο Αστρικών Ονομάτων της IAU.

Στην παραδοσιακή κινεζική αστρονομία ο όρος 太微右垣}} (*Tài Wēi Yòu Yuán*), που σημαίνει «δεξιό τείχος του Ανώτατου ανακτόρου», αναφέρεται σε μια μικρή ομάδα αστέρων που αποτελείται από τους β Παρθένου, σ Λέοντος, ι Λέοντος, θ Λέοντος και δ Λέοντος. Ο ίδιος ο βήτα Παρθένου είναι έτσι γνωστός ως 太微右垣一 (*Tài Wēi Zuǒ Yuán yī*), δηλαδή «ο πρώτος (αστέρας) του δεξιού τείχος του Ανώτατου Ανακτόρου».. Συμβολίζει τον 右執法 (*Yòuzhífǎ*), δηλαδή τον «νομικό διοικητή της δεξιάς πλευράς». Ο όρος *Yòuzhífǎ* στο έργο αναφοράς του Ρίτσαρντ Χίνκλυ Άλεν *Star Names* (1899) μεταγράφεται ως *Yew Chi Fa* και μεταφράζεται «the Right-hand Maintainer of Law».

Παραπομπές
----------

{{reflist|refs=

Εξωτερικοί σύνδεσμοι
--------------------

* Kaler, James B. (2007). «Zavijava». *STARS*. Ανακτήθηκε στις 19 Ιανουαρίου 2021.
* «Zavijah». Alcyone. Ανακτήθηκε στις 6 Ιουνίου 2007.

  



1. 1 2 3 4 5  van Leeuwen, F. (Νοέμβριος 2007). «Validation of the new Hipparcos reduction». *Astronomy and Astrophysics* **474** (2): 653-664. doi:10.1051/0004-6361:20078357. Bibcode: 2007A&A...474..653V.
2. 1 2 3 4  Gutierrez-Moreno, Adelina; Moreno, Hugo (Ιούνιος 1968), «A photometric investigation of the Scorpio-Centaurus association», *Astrophysical Journal Supplement* **15**: 459, doi:10.1086/190168
3. 1 2 3  Morgan, W.W.; Keenan, P.C. (1973), «Spectral Classification», *Annual Review of Astronomy and Astrophysics* **11** (1): 29, doi:10.1146/annurev.aa.11.090173.000333
4. 1 2  «\* bet Vir». *SIMBAD*. Centre de données astronomiques de Strasbourg.
5. 1 2  Kunitzsch, Paul· Smart, Tim (2006). *A Dictionary of Modern star Names: A Short Guide to 254 Star Names and Their Derivations* (2η αναθεωρημένη έκδοση). Cambridge, Massachusetts: Sky Pub. ISBN 978-1-931559-44-7.
6. 1 2  Davis, George A. (1944). «The pronunciations, derivations, and meanings of a selected list of star names». *Popular Astronomy* **52**: 8-30. Bibcode: 1944PA.....52....8D. .
7. 1 2 3  «IAU Catalog of Star Names». Ανακτήθηκε στις 28 Ιουλίου 2016.
8. 1 2 3 4  Boyajian, Tabetha S.; McAlister, Harold A.; van Belle, Gerard; Gies, Douglas R.; ten Brummelaar, Theo A.; von Braun, Kaspar; Farrington, Chris; Goldfinger, P.J. *και άλλοι*. (Φεβρουάριος 2012), «Stellar Diameters and Temperatures. I. Main-sequence A, F, and G Stars», *The Astrophysical Journal* **746** (1): 101, doi:10.1088/0004-637X/746/1/101
9. 1 2 3 4  Holmberg, J.; Nordström, B.; Andersen, J. (Ιούλιος 2009), «The Geneva-Copenhagen survey of the solar neighbourhood. III. Improved distances, ages, and kinematics», *Astronomy and Astrophysics* **501** (3): 941-947, doi:10.1051/0004-6361/200811191
10. 1 2  Eggenberger, P.; Carrier, F. (Απρίλιος 2006). «Modeling β Virginis using seismological data». *Astronomy and Astrophysics* **449** (1): 293-303. doi:10.1051/0004-6361:20052882. Bibcode: 2006A&A...449..293E.
11. 1 2 3  North, J.R. *και άλλοι*. (Φεβρουάριος 2009). «The radius and other fundamental parameters of the F9V star β Virginis». *Monthly Notices of the Royal Astronomical Society* **393** (1): 245-252. doi:10.1111/j.1365-2966.2008.14216.x. Bibcode: 2009MNRAS.393..245N.
12. 1 2  Gehren, T. (1978). «On the chemical composition and age of Beta VIR». *Astronomy and Astrophysics* **65** (3): 427-433. Bibcode: 1978A&A....65..427G.
13. 1 2  Carrier, F. *και άλλοι*. (2005). «Solar-like oscillations in the F9 V β Virginis». *New Astronomy* **10** (4): 315-323. doi:10.1016/j.newast.2004.11.003. Bibcode: 2005NewA...10..315C.
14. 1 2  Nelson, A.F.; Angel, J.R.P. (Ιούνιος 1998). «The Range of Masses and Periods Explored by Radial Velocity Searches for Planetary Companions». *The Astrophysical Journal* **500** (2): 940-957. doi:10.1086/305741. Bibcode: 1998ApJ...500..940N.
15. 1 2  Murdoch, Kaylene A. *και άλλοι*. (Αύγουστος 1993). «A Search for Substellar Companions to Southern Solar-Type Stars». *Astrophysical Journal* **413**: 349. doi:10.1086/173003. Bibcode: 1993ApJ...413..349M.
16. 1 2  Wittenmyer, Robert A. *και άλλοι*. (Ιούλιος 2006). «Detection Limits from the McDonald Observatory Planet Search Program». *The Astronomical Journal* **132** (1): 177-188. doi:10.1086/504942. Bibcode: 2006AJ....132..177W. .
17. ↑  Antonín Bečvář: *Atlas of the Heavens*, Μέρος II, Κατάλογος
18. ↑  «IAU Working Group on Star Names (WGSN)». Ανακτήθηκε στις 22 Μαΐου 2016.
19. ↑  *中國星座神話*, έργο του 陳久金, εκδ. 台灣書房出版有限公司, 2005, ISBN 978-986-7332-25-7
20. ↑  香港太空館 - 研究資源 - 亮星中英對照表 Αρχειοθετήθηκε 2010-08-19 στο Wayback Machine. Μουσείο Διαστήματος του Χονγκ Κονγκ. Ανακτήθηκε on line στις 23 Νοεμβρίου 2010.
21. ↑  *English-Chinese Glossary of Chinese Star Regions, Asterisms and Star Names* Αρχειοθετήθηκε 2010-08-10 στο Wayback Machine. Μουσείο Διαστήματος του Χονγκ Κονγκ. Ανακτήθηκε on line στις 23 Νοεμβρίου 2010
22. 1 2  Allen, Richard Hinckley (1963). *Virgo*. *Star Names, Their Lore and Meaning* (Dover έκδοση). Ανακτήθηκε στις 19 Ιανουαρίου 2021.